Novel Stephen King,’From A Buick 8′ Diangkat Ke Layar Perak
Sebuah lagi novel karya Stephen King bakal diangkat ke layar perak apabila syarikat penerbitan Hyde Park Entertainment mengumumkan mereka bakal menghasilkan sebuah filem berjudul From A Buick 8.  From A Buick 8 merupakan sebuah novel seram yang dihasilkan oleh Stephen King dan diterbitkan pada September 2002. Novel ini juga merupakan karya kedua Stephen King yang mengisahkan tentang kereta berhantu selepas Novel Christine. Ia mengisahkan tentang Ned Wilcox yang telah kematian bapanya, seorang polis anggota di Pennsylvania Barat akibat kemalangan kereta. Selepas bapanya meninggal dunia, Ned pergi ke berek polis bapanya dan bakal mengentahui satu rahsia besar yang disimpan rapi oleh anggota Troop D iaitu misteri sebuah kereta 1954 Buick Roadmaster yang disimpan lebih 20 tahun di berek mereka. Ashok Amritraj dari Hyde Park Entertainment akan menerbitkan filem ini, dengan bekas pengarah filem seram The Boy, William Brent akan mengarahkan dan menulis skrip filem ini. Setakat ini, tarikh tayangan From A Buick 8 masih belum tidak diketahui.